Dis my lyf, maar nie my gesig nie – vrou se skok-ontdekking op Instagram
JY LEES NOU Dis my lyf, maar nie my gesig nie – vrou se skok-ontdekking op Instagram
Toe Jessica Hunt die naweek deur die terugvoering op Instagram blaai, was haar lyf – met iemand anders se gesig – die allerlaaste ding wat sy verwag het om te sien.
Die jong vrou van Plymouth, Engeland, het gesien hoe ’n vreemdeling op Instagram haar liggaam (en kombuis op die agtergrond) in die sosiale media gebruik het. Sy was geskok oor die gewysigde foto, berig The Sun. “O my God,” het Jessica op Twitter geskryf. “Dis my lyf en my huis, maar wie se gesig is dit!?! Die Catfish-speletjie raak simpel.”
OH MY GOD ???? that is my body and my house but who's face is that!?!? ?? catfish game is getting silly ? pic.twitter.com/a0fQagwi4q — Jessica Hunt (@JessHunt2) February 5, 2017
Die foto is andersins nie verander nie. Jessica het nie uitgebrei oor waar sy die gesteelde foto gevind het of waarvoor die Photoshop-dief dit gebruik het nie. Volgens die Urban Dictionary, verwys “catfishing” na die fenomeen waar internetboewe aanlyn identiteite en hele sosiale kringe saamflans, ten einde mense (oor ’n lang tydperk) in emosionele of romantiese verhoudings te bedrieg. Jessica het die oorspronklike foto vyf weke gelede op Instagram gedeel.
@verityanneclothing have done it again!? I absolutely loved this dress last night ???A photo posted by Jessica Hunt (@jesshunt2) on Dec 27, 2016 at 9:13am PST
Haar verontwaardigde twiet het meer as 32 hertwiete en 461 antwoorde tot gevolg gehad, en baie Twitter-gebruikers het dit minder verontrustend en meer vermaaklik gevind.
Sommige volgers het teruggegaan na die oorspronklike foto wat Jessica gedeel het om dit te vergelyk en hul mening te deel.
“Vir die rekord: Hierdie foto is beter as die gedokterde een,” het een van die volgers op haar Instagram-plasing gereageer. Die internet het natuurlik dinge ’n tree of wat verder geneem en ’n paar van hul eie bywerkings geplaas wat pres. Donald Trump van Amerika en Gail Platt, ’n karakter uit Coronation Street, ingesluit het.
@JessHunt2 Gail Platt had the same photo! pic.twitter.com/2UpWvCPLdg — Martin Watson (@Mart_Watson) February 5, 2017
@JessHunt2 pic.twitter.com/3l4Lvv380G — Jürgeneedabiggerboat (@Razor_LFCDT) February 5, 2017
@JessHunt2 @Sylvijaa pic.twitter.com/AxG97kRuJc — Jürgeneedabiggerboat (@Razor_LFCDT) February 5, 2017
Die catfish-kunstenaar is nog nie geïdentifiseer nie.